Апарламент аграртә политиказ аилак ажәадгала ҟанаҵеит адгьыл азҵаарақәа аанкылазаарц
09:00 28.03.2024 (ирҿыцуп: 09:07 28.03.2024)
© Sputnik / Томас Тхайцук Здание Парламента Абхазии
© Sputnik / Томас Тхайцук
Анапаҵаҩра
АҞӘА, хәажәкыра 28 – Sputnik. Апарламент аграртә политиказ аилак ажәадгала ҟанаҵеит адгьыл азҵаарақәа аанкылазаарц уаанӡа ирырҭахьоу адгьылҭыԥқәа рганахь ала аиҿкаарақәа мҩаԥгахаанӡа.
Аилак ахантәаҩы Ҭемыр Беиа "Апсны.Иахьа" аинтервиу аҭо иҳәеит асеиԥш иҟоу аӡбра мзызқәас иаиуз:
Апроцедурақәа зегьы анымҩаԥгахалак ашьҭахь адгьылҭыԥқәа рзин аҽа хаҿқәак рахь ииасуеит, ма арҭ аҭыԥқәа аӡә ихьӡ ахны, аус рыдуламкәа иаанхоит.
Адгьылқәа ргоит аргыларақәа рзы, аха ак дыргылозаргьы аиҳарак иахьдыргыло 1/20 ахәҭаҿоуп, егьырахь ахархәара рымам.
Иҟоуп ахҭысқәа тәылауаак занааҭны адгьылқәа изныкымкәа иганы, нас аԥараз аҽа хаҿқәак ианрырҭо, адгьыл иадҳәалоу адокументқәа рҿы изныкымкәа рыхьӡқәа анарбоу.
Аԥхьаҟагьы асеиԥш иҟоу ауадаҩрақәа аҭыԥ рмоурц азы аилак ажәадгала ҟанаҵеит арҭ азҵаарақәа рызнеишьа еиҭарыхәаԥшызарц. Беиа иҳәеит атәылауаа ирыҭоу адгьылҭыԥқәа рлахьынҵақәа рхылаԥшразы иаку механизмк аус адулазар шауа.
Убри аан адепутат иҳәеит зыламыс ҟьашьу ахархәаҩцәа шмаҷым, урҭ реиҳараҩык ахатәынхамҩа змоу роуп аха, ара узлацәажәараны иҟоу адгьылқәа мҽхакыла идуӡам.